b"\n_START_ARTICLE_\nSesto Fjorentinas\n_START_SECTION_\nIstorija\n_START_PARAGRAPH_\nSeniausia \xc5\xbemoni\xc5\xb3 gyvenviet\xc4\x97 apylink\xc4\x97se yra Mezolito laik\xc5\xb3. Etruskai \xc4\x8dia buvo nuo VII a. pr. m. e, bet tik rom\xc4\x97nai \xc4\xafk\xc5\xabr\xc4\x97 miest\xc4\x85 ir pavadino Sextus ab urbe lapis (\xc5\xa0e\xc5\xa1ta mylia nuo mylias \xc5\xbeymin\xc4\x8dio akmens mieste). Ba\xc5\xbeny\xc4\x8dios prad\xc4\x97tos statyti anstyvaisiais viduram\xc5\xbeiais, i\xc5\xa1 kuri\xc5\xb3 svarbiausia \xc5\xa0v. Martyno ba\xc5\xbeny\xc4\x8dia. Miestas priklaus\xc4\x97 Florencijos archivyskupui. V\xc4\x97liau Florencijos respublika i\xc5\xa1d\xc5\xbeiovino pelkes ir pak\xc4\x97l\xc4\x97 apylinki\xc5\xb3 ekonomik\xc4\x85._NEWLINE_1735m. markizas Carlo Ginori \xc4\xafk\xc5\xabr\xc4\x97 pirm\xc4\x85 porceliano fabrik\xc4\x85 Europoje (Manifattura di Doccia). Dabar fabrikas vadinasi Richard-Ginori ir yra did\xc5\xbeiausias porceliano gamintojas Italijoje. XIX a. pabaigoje buv\xc4\x99 fabriko darbuotojai prad\xc4\x97jo kurti savo dirbtuves, kai kurios i\xc5\xa1augo \xc4\xaf fabrikus. Dabar Sesto Fjorentine yra vir\xc5\xa1 \xc5\xa1imto puodininkyst\xc4\x97s dirbtuvi\xc5\xb3 ir valtybin\xc4\x97 tam skirta mokykla L'Istituto Statale d'Arte._NEWLINE_Po referendumo miestas buvo prijungtas prie Italijos karalyst\xc4\x97s. XIX a. pabaigoje \xc4\x8dia buvo stiprus darbinink\xc5\xb3 jud\xc4\x97jimas ir Sesto Fjorentinas i\xc5\xa1rinko antr\xc4\x85j\xc4\xaf socialist\xc4\x85 \xc4\xaf Italijos parlament\xc4\x85 Giuseppe Pescetti 1897 m. Sesto Fjorentinas tapo pirmuoju miestu Toskanoje su socialistu meru 1899 m."